**ศูนย์มหาสันติสุขพุทธศาสนา** (พม่า: မဟာသန္တိသုခ ဗုဒ္ဓသာသနာပြုကျောင်းတော်ကြီး) เป็นอารามศาสนาพุทธเถรวาทในเมืองตามเว ย่างกุ้ง ประเทศพม่า อารามเปิดเมื่อวันที่ 17 ธันวาคม 1999 ภายใต้การนำของภิกษุปัญญาวงศ์ และการสนับสนุนของรัฐบาลพม่า

ข้อพิพาทความเป็นเจ้าของ
-----------------------

ระหว่างปี 2002 ถึง 2004 รัฐบาลพม่าภายใต้นายกรัฐมนตรีคีนหญุ่น ยึดคืนอารามและส่งมอบให้แก่คณะกรรมการสังฆมหานายกแห่งรัฐ ซึ่งเป็นองค์กรรัฐที่ควบคุมดูแลประชากรภิกษุสงฆ์ในประเทศพม่า ในเดือนมีนาคม 2014 ภิกษุปัญญาวงศ์ได้เขียนจดหมายถึงผู้นำพม่าในเวลานั้น เต้นเซน เพื่อแก้ไขข้อพิพาทเรื่องความเป็นเจ้าของของอาราม

การบุกค้น
---------

ในวันที่ 10 มิถุนายน 2014 เจ้าหน้าที่ตำรวจรวม 300 นาย และสมาชิกของคณะกรรมการสังฆมหานายกแห่งเขตย่างกุ้งกับกระทรวงกิจการศาสนารวม 280 คน ได้บุกเข้าค้นอารามตอนเวลา 23 นาฬิกา ขับไล่ภิกษุสงฆ์รวม 20 รูป และเด็กวัดรวม 32 คนออกจากพื้นที่อาราม การบุกค้นครั้งนี้ถูกวิจารณ์อย่างหนักว่ากระทำไปด้วยความไม่ปราณี และทำขึ้นในระหว่างที่พระปฐมาจารย์ของอาราม ภิกษุปัญญาวงศ์ อยู่นอกพม่า ขณะนั้นท่านเดินทางไปยังประเทศญี่ปุ่นเพื่อประกอบศาสนกิจ ในวันที่ 18 พฤษภาคม ภิกษุสงฆ์ในอารามทั้งหมดถูกสั่งให้ออกไปจากอารามภายในสิ้นเดือน ภายใต้คำสั่งของคณะกรรมการสังฆมหานายกแห่งรัฐ 47 คน

ภิกษุสงฆ์จำนวนหลายรูปถูกควบคุมตัวหลังการบุกค้น พระสงฆ์รวม 5 รูป ได้แก่ พระอุตตระ (Uttara), ปัญญาจาร (Pannacara), เสนทระ (Sendara), นันทิยะ (Nandiya) และ เตชินทะ (Tejinda) ถูกบังคับอาบัติ และจับกุมด้วยข้อหาฝ่าฝืนกฎข้อบังคับของศาสนาและดูหมิ่นศาสนา ภายใต้มาตรา 295 (a) แห่งประมวลกฎหมายอาญา และ 20/90 ในกฎหมายว่าด้วยองค์การสังฆะ ปี 1990 ในพระสงฆ์ 5 รูปนี้ มีพระอุตตระเป็นพลเมืองอังกฤษ

รัฐมนตรีกระทรวงกิจการศาสนา Hsan Sint ถูกขับออกจากตำแหน่งด้วยเต้นเซนในวันที่ 19 มิถุนายน 2014 จากการมีส่วนในการบุกค้นอารามและการขัดคำสั่งประธานาธิบดี

ข้อขัดแย้งนี้สิ้นสุดในวันที่ 13/14 ธันวาคม 2015 ศาลแขวงได้ให้คำตัดสินว่าข้อกล่าวหาไม่มีมูล

อ้างอิง
-------

1. 1 2  "Mahasantisukha Buddhist Missionary Centre". *Myanmarnet.net*. สืบค้นเมื่อ 17 July 2015.
2. ↑  Aung Kyaw Min (11 June 2015). "On anniversary of raid, monk urges president to intervene". *Myanmar Times*. สืบค้นเมื่อ 17 July 2015.
3. 1 2 3 4 5  Aung Kyaw Min (13 June 2014). "Govt, Sangha committee under fire for night raid". *Myanmar Times*. สืบค้นเมื่อ 17 July 2015.
4. ↑  Aung Kyaw Min (13 March 2014). "Penang Sayadaw asks president to resolve dispute with Sangha body". *Myanmar Times*. สืบค้นเมื่อ 17 July 2015.
5. ↑  Aung Kyaw Min (8 July 2015). "Charged monks accuse Sangha authorities of misusing power". *Myanmar Times*. สืบค้นเมื่อ 17 July 2015.
6. ↑  Ye Mon (30 June 2014). "Prisoner committee to consider lobbying for release of monks". *Myanmar Times*. สืบค้นเมื่อ 17 July 2015.
7. ↑  Aung Kyaw Min (13 May 2015). "London Sayadaw rejects Sangha committee charges". *Myanmar Times*. สืบค้นเมื่อ 17 July 2015.
8. ↑  Htoo Thant (11 July 2014). "MPs agree to strengthen corruption commission". *Myanmar Times*. สืบค้นเมื่อ 17 July 2015.
9. ↑  "Five Monks Cleared of Insulting Religion in Long-Running Mahasantisukha Monastery Case". *Irrawaddy.com*. 11 December 2015. สืบค้นเมื่อ 11 October 2017.
10. ↑  "Mahasantisukha monks acquitted of defamation". *Dvb.no*. 11 December 2015. คลังข้อมูลเก่าเก็บจากแหล่งเดิมเมื่อ 2017-07-13. สืบค้นเมื่อ 11 October 2017.
11. ↑  "London Sayadaw case dismissed". *Mmtimes.com*. สืบค้นเมื่อ 11 October 2017.